২০১৬ সালে ব্যালন ডি’অর থেকে আলাদা হয়ে যাওয়ার পর ফিফার ‘দ্য বেস্টে’ও গত দুবার সংক্ষিপ্ত তালিকায় জায়গা পেয়েছেন মেসি। সব মিলিয়ে ফিফা বর্ষসেরার সংক্ষিপ্ত তালিকায় তিনি জায়গা পেয়েছেন টানা ১১ বার—এর মধ্যে পাঁচবার বর্ষসেরা হয়ে এবারই প্রথমবার বাদ পড়লেন। সিজার লুই মেনোত্তি এতে বেশ অবাক। নিজের কলামে তিনি লিখেছেন, ‘মেসি ফিফা বর্ষসেরার সংক্ষিপ্ত তালিকায় নেই এবং আমি তা বুঝতে পারছি না...এটা অবিচার।’